**ASAMBLEJA PARLAMENTARE E PROCESIT TË BASHKËPUNIMIT NË EVROPËN JUGLINDORE**

**SEANCA E 8-të PLENARE**

**DEKLARATA PËRFUNDIMTARE**

**ANTALI, 22 QERSHOR 2021**

Parlamentet e pjesëmarrësve në AP PBEJL u takuan në sesionin plenar më 22 qershor 2021 në Antali si dimension parlamentar i PBEJL-së për të vlerësuar zhvillimet dhe sfidat dhe perspektivat për bashkëpunim më të afërt në Evropën Juglindore.

Asambleja Parlamentare e PBEJL:

***Duke i vërtetuar*** parimet e përcaktuara në Kartën për marrëdhënie të mira fqinjësore, stabilitet, siguri dhe bashkëpunim, të nënshkruar në Bukuresht në vitin 2000, si dokument themelues i PBEJL-së.

***Duke e nënvizuar*** pronësinë rajonale dhe përfshirjen si parime thelbësore të PBEJL-së,

***Duke e përshëndetur*** 25 vjetorin e PBEJL-së, e cila është platforma më gjithëpërfshirëse në rajon,

***Duke e përkujtuar*** rëndësinë e PBEJL-së si format kryesor politik në bashkëpunimin rajonal dhe faktor për siguri, stabilitet dhe prosperitet në EJL.

***Duke e përkujtuar*** rolin unik të Asamblesë Parlamentare të PBEJL-së të bazuar në dialog konstruktiv, besim dhe respekt të ndërsjellë midis të gjithë pjesëmarrësve të PBEJL-së,

***Duke e vërtetuar*** angazhimin tonë për të ngritur Asamblenë Parlamentare të PBEJL-së si organizatë udhëheqëse parlamentare rajonale e cila do të përdoret për nxitje të bashkëpunimit rajonal,

***Duke e nënvizuar*** angazhimin për zgjerimin e BE dhe procesin e integrimit euro-atlantik të rajonit,

***Duke theksuar*** se e ardhmja e përbashkët e të gjitha ekonomive të Evropës Juglindore është në BE,

***Duke shënuar*** rëndësinë e përshpejtimit të procesit të aderimit të pjesëmarrësve në BE duhet të jetë me prioritet më të madh,

**Të vetëdijshëm** se sfidat e përbashkëta në rajonin e PBEJL-së, duke përfshirë emigrimin e intelektualëve, lidhjen e pazhvilluar dhe menaxhimin e migracionit kërkojnë përpjekje të përbashkëta,

***Duke e theksuar*** rolin e rëndësishëm të PBEJL-së në procesin e integrimit evropian dhe luftën kundër sfidave të përbashkëta,

***Duke e identifikuar*** rolin e solidaritetit të EJL si kryesore për rajonin për të arritur potencialin e tij,

***Të bindur thellë*** se diplomacia parlamentare vendos kanale për dialog që kontribuojnë për paqen dhe sigurinë dhe luan rol thelbësor në përballjen me sfidat globale,

***Duke i përshëndetur*** prioritetet e vendosura nga Kryesia e PBEJL-së në Ankara me qëllim që të sigurojë vlerë të shtuar të përpjekjeve ekzistuese për zgjidhjen e sfidave rajonale,

***Duke pasur*** **parasysh** se Strategjia për Evropën Juglindore 2030 do të jetë angazhim rajonal për avancimin e zbatimit të Qëllimeve të KB-së për zhvillim të qëndrueshëm dhe Agjenda 2030 do të ndihmojë në zgjidhjen e sfidave të drejtpërdrejta lidhur me rritjen ekonomike, pabarazitë në të hyra, varfërinë, emigrimin e intelektualëve, shpopullimin dhe qasjen në shërbimet themelore që e përcaktojnë cilësinë e jetës,

***Duke i pranuar*** angazhimet tona për zgjidhjen e mbrojtjes së mirëqenies personale dhe shoqërore të migrantëve,

***Duke nënvizuar*** se pandemia e Kovid-19 është sfidë e madhe në historinë më të re dhe se asnjë vend, duke përfshirë edhe pjesëmarrësit e PBEJL-së, nuk janë imunë ndaj efekteve të saj, andaj duke identifikuar rëndësinë e përparimit të bashkëpunimit ndërkombëtar në mekanizmat bilateralë dhe multilateralë si vegla për shumëzimin e mjeteve të faktorëve qeveritarë për zgjidhjen e problemeve të gjera ose urgjente,

***Duke i identifikuar*** sfidat e vendosura nga pandemia globale drejt bashkëpunimit ndërkombëtar dhe organizatat, dhe gjithashtu se si ajo i thelloi sfidat komplekse siç janë proteksionizmi, unilateralizmi, ksenofobia dhe diskriminimi, që i përshpejton ndryshimet strukturore në rendin e vendosur global

***Duke shprehur*** solidaritetin tonë të sinqertë me viktimat nga pandemia,

***Duke theksuar*** se komunikimi i qartë dhe i drejtpërdrejtë ndërkombëtar është çelësi për eliminimin e problemeve që dalin nga pandemia dhe efektet e saj të shpërndarjes, ***deklarojmë si vijon:***

Ne, Pjesëmarrësit e AP PBEJL;

1. **E vërtetojmë** rolin e rëndësishëm të PBEJL dhe Asamblesë Parlamentare të PBEJL në përforcimin e stabilitetit, prosperitetit dhe mirëqenies së popujve të Evropës Juglindore,
2. **E inkurajojmë** BE-në që ta mbajë procesin e zgjerimit aktiv, pasi Bashkimi Evropian mbetet spiranca kryesore dhe motivimi i rajonit,
3. **I ftojmë** parlamentet e PBEJL të bëjnë përpjekje maksimale për t'i mundësuar Asamblesë Parlamentare të PBEJL të kontribuojë në proceset e aderimit në BE,
4. **E nënvizojmë** karakteristikën unike të PBEJL, që shërben si dialog politik dhe forum konsultativ ku të gjithë partnerët e Evropës Juglindore mund t’i zgjidhin çështjet rajonale në nivel të lartë,
5. **Rekomandojmë** që pjesëmarrësit e PBEJL të miratojnë përgjigje koherente dhe të koordinuar ndaj migrimit të përzier bazuar në parimet e bashkëpunimit ndërkombëtar dhe përgjegjësisë së ndarë;
6. **I inkurajojmë** pjesëmarrësit që t’i intensifikojnë përpjekjet e tyre për zgjidhjen e sfidave të përbashkëta të rajonit që ndikojnë drejtpërdrejt në jetën e njerëzve,
7. **Angazhohemi** ta mbështesim shkëmbimin e praktikave më të mira dhe ndarjen e përvojave në fusha të ndryshme në mënyrë që t'u ndihmojmë në çdo mënyrë në përpjekjet për të kapërcyer sfidat ekzistuese,
8. **E vërtetojmë** mbështetjen tonë për Strategjinë e Evropës Juglindore 2030 dhe qëllimet e saj,
9. **Theksojmë** se problemet globale kërkojnë përgjigje globale dhe koordinim dhe bashkëpunim ndërkombëtar në të gjitha nivelet, duke përfshirë edhe atë parlamentar, ato janë përparësi kryesore,
10. **Theksojmë** se përforcimi i bashkëpunimit dhe solidaritetit brenda-rajonal duhet ta përforcojë aftësinë e rajonit për të zgjidhur problemet dhe për të mundësuar zgjidhje të shpejtë të krizës,
11. **E inkurajojmë** PBEJL të zhvillojë mekanizma të përmirësuar dhe të vazhdueshëm për bashkëpunim për marrëdhënie më të forta dhe solidaritet midis EJL ,
12. **E ftojmë** Këshillin për bashkëpunim rajonal (RCC), si krah operativ i PBEJL, ta përforcojë bashkëpunimin rajonal të EJL, duke e mbuluar të gjithë rajonin,
13. **I inkurajojmë** pjesëmarrësit që t’i hulumtojnë mënyrat e mundshme të bashkëpunimit në lehtësimin e udhëtimeve ndërkombëtare dhe turizmit përmes zgjidhjeve inventive dhe mekanizmave siç është njohja reciproke e certifikatave të vaksinave përmes aranzhimeve bilaterale;
14. **I ftojmë** autoritetet që t’i shqyrtojnë mundësitë e bashkëpunimit në fushën e zhvillimit të vaksinave, përfshirë vendet pjesëmarrëse të jenë nikoqire të hulumtimeve klinike të kandidatëve për vaksina që janë në zhvillim, dhe u bëjmë thirrje autoriteteve ta përforcojnë bashkëpunimin dhe solidaritetin në parandalimin e pandemisë ,
15. **I ftojmë** autoritetet të sigurojnë mundësi të barabarta për qasje në të gjitha pajisjet e domosdoshme mjekësore, duke i përfshirë vaksinat, në kohë nevoje, për mbrojtje të shëndetit publik dhe sigurisë në luftën tonë kundër Kovid-19,
16. **I ftojmë** autoritetet të ndërtojnë kapacitete për bashkëpunim rajonal dhe veprim të shpejtë në rast të katastrofave natyrore;
17. **Ftojmë** për themelim të Sekretariatit të Përhershëm të AP të PBEJL pa prolongim të mëtejshëm me qëllim që të plotësohet konsensusi me shkrim për të pasur sekretariat të përhershëm siç theksohet në Rregulloren e AP të PBEJL.